ПРАВИЛНИК О СИСТЕМУ ШАХОВСКИХ ТАКМИЧЕЊА У ОКВИРУ НАЦИОНАЛНОГ СПОРТСКОГ САВЕЗА СЛЕПИХ И СЛАБОВИДИХ

ОПШТЕ ОДРЕДБЕ

Члан 1.

Овим правилником регулишу се питања у вези са организовањем и финансирањем појединачног и екипног државног првенства слепих и слабовидих Србије за сениоре, жене и омладинце, припрема и наступа репрезентације и првака државе на међународним такмичењима, као и подршка турнирима у организацији клубова и организација слепих чланова НСССС.А

* ПОЈЕДИНАЧНА И ЕКИПНА ДРЖАВНА ПРВЕНСТВА

Члан 2.

Појединачно сениорско првенство слепих и слабовидих Србије игра се сваке године у два турнира, квалификациони и шампионат државе.

Члан 3.

Квалификациони турнир се игра три дана (2 пансиона) по швајцарском систему у 9 кола а темпо игре је 50 минута по играчу, плус бонификација 10 секунди за потез.

Члан 4.

Четири првопласирана играча на квалификационом турниру стичу право наступа на шампионату државе у текућој години.

Члан 5.

Шампионат државе игра 10 играча по Бергеровом систему у 9 кола, а темпо игре је 90 минута + 30 секунди за сваки потез по играчу.

Писање партија је обавезно а шампионат се рејтингује.

Члан 6.

Државни шампионат се игра 6 дана (6 пансиона)

 Све појединости дефинисане су Турнирским правилником на основу одлуке УО .

Члан 7.

Право наступа на шампионату државе стичу 4 првопласирана играча са претходног шампионата+, 4 играча који то право стичу на основу члана 4 овог правилника као и 2 играча, са најбољим рејтингом на дан 31. јануар текуће године (осим те четворице) под условом, да су у предходном циклусу одиграли најмање 20 рејтингованих партија. Имена те двојице играча морају бити објавњена на сајту Националног савеза најкасније до 10. фебруара

Члан 8.

У случају отказивања, листа учесника шампионата државе допуњује се искључиво на основу пласмана на претходном квалификационом турниру.

Члан 9.

Пласман на првенству државе треба да буде једна од смерница селектору репрезентације приликом одређивања екипе за екипна међународна такмичења и појединаца за појединачна међународна такмичења. Коначну одлуку о томе доноси селектор уз консултације са тренером репрезентације Уколико је у питању појединачно светско или европско првенство, актуални првак државе има право учешћа пре свих других.. О осталим играчима који узимају учешће на појединачним такмичењима одлуку доноси селектор, а уз консултације са председником и секретаром НССС с обзиром на тренутне финансијске могућности, одређује број играча који ће наступити

 Члан 10.

Женско појединачно првенство слепих и слабовидих Србије организује се сваке године према предвиђеном календару такмичења.

Првенство се организује ако се у предвиђеном року пријави 6 шахисткиња.

Победница стиче право учешћа на квалификационом турниру првенства државе о трошку Савеза.

Члан 11.

Омладинско појединачно првенство слепих Србије организује се сваке године у складу са календаром такмичења.

Првенство се организује ако се у предвиђеном року пријави најмање 6 учесника.

Победник омладинског првенства стиче право учешћа на квалификационом првенству државе о трошку Савеза.

Члан 12.

Право наступа имају омладинци и омладинке, чланови НССС-a до навршених 20 година живота.

Члан 13.

Победник омладинског државног првенства стиче право учешћа на европском и светском омладинском првенству ако се организује у текућој години о трошку Националног Спортског Савеза Слепих и Слабовидих.

 Коначну одлуку доноси УО НСССС-а на основу става Стручног одбора о оправданости учешћа.

Члан 14.

Национални спортски Савез слепихи слабовидих организује екипно првенство слепих и слабовидих Србије сваке године.

Право учешћа имају организације слепих Србије, клубови слепих и слабовидих, као и установе за слепе,

чланице НСССС-а.

Члан 15.

Једну екипу сачињавају 4 играча + 2 резерве. Основни састав екипе предаје се пре почетка такмичења и не може се мењати ни допуњавати до краја такмичења.

Члан 16.

Једна организација или клуб може пријавити више екипа.

Свака екипа може ангажовати још једног играча који је редован члан kluba, организације, удружења, чланице НСССС као гостујућег играча,а у складу са одредбама чл. 13. правилника о регистрацији чланова.

Члан 17.

Систем такмичења зависно од броја екипа може бити следећи:

* До 8 екипа игра се по Бергеровом систему са темпом игре од 50 минута по играчу + бонификација 10 секунди за потез
* За 9 и 10 екипа примењује се Бергеровов систем (9 кола) са темпом игре од 45 минута по играчу + бонификација 10 секунди за потез
* За 11 и више екипа игра се по швајцарском систему у 7 кола са темпом игре од 50 минута по играчу + бонификација 10 секунди.

Члан 18.

Право наступа на републичком такмичењу у свим категоријама имају искључиво редовни члановi спортских клубова, организација и удружења, учлањени у Национални спортски Савез слепих и слабовiдih у складу са правилником о регистрацији чланова.

Свака екипа је обавезна да са собом понесе исправне чланске регистрације играча i неопходне опреме, како је прописано правилницима о регистрацији чланова и и такмичарским правилником. Играчи морају имати такмичарске књижице НСССС са овереним здравственим спортским прегледом не старијим од шест месеци или потврду о одрађеном здравственом спортском прегледу не стариом од шест месеци.

Члан 19.

Комисија за шах НССС Србије делегира службено лице – делегата који има обавезу да у сарадњи са судијама и техничким организатором обезбеди регуларност такмичења.

Члан 20.

УО у сарадњи са комисијом за шах делегира једног или више судија, зависно од снаге турнира.

Главни судија турнира мора бити најмање републичког ранга са важећом лиценцом надлежног гранског савеза.

Члан 21.

Службено лице – делегат турнира дужан је да сачини извештај о турниру, прикупи документацију (стартна листа, записници мечева, коначну табелу и сл) и комплетан материјал у најкраћем року достави комисији за шах а најкасније за пет дана.

Члан 22.

Технички организатор, свих државних првенстава је УО НСССС-а , који врши избор локације и других појединости, најкасније до краја текуће године, како би манифестација била уврштена у календару такмичења за наредну годину.

Члан 23.

Комисија за шах НСССС у сарадњи са главним судијом турнира и председником и секретаром НСССС-a утврђује све детаље, израђује детаљан турнирски правилник и са истим упознаје све клубове најмање 10 дана пре почетка такмичења.

Члан 24.

-Покровитељ свих државних првенстава је НССС који обезбеђује награде за прва три места, пехаре, медаље а за екипно државно првенство награђује и најуспешније појединце по таблама.

-Награде се одређују турнирским правилником у складу са расположивим финансијским средствима и од начина правдања средстава код МОС-а.

-НСССС такође сноси трошкове судија и делегата а у складу са могућностима помаже техничку организацију турнира.

-Награде за шампионат државе, у виду ваучера,за три првопласирана играча дефинише комисијаи усклаћује сапрва три става овог члана.

 -Награде се могу употребити за котизације и пансионске или путне трошкове за учешће на Опен турнирима.

-На екипном шампионату најуспешни по таблама награћују се учешћем на турнирима које суфинасира НСССС а за пансионске трошкове.

 За три првопласиране екипе НСССС обезбеђује пехаре, медаље, дипломе, као и ваучере у складу саодредбама турнирског правилника.

СТРУЧНИ ОДБОР

Члан 25.

 Стручни одбор сачињавају чланови комисије (представници клубова), капитен репрезентације и актуелни тренер и селектор репрезентације, у својству придружених чланова.

 У проширеном саставу стручногг одбора укључују се истакнути шахисти и заслужни шаховски радници препознатљиви у дужем временском периоду.

 Члан 26

Надлежности стручног одбора:

 Разматра и утврђује предлог за именовање и разрешење селектора , тренера, капитена и заменика капитена репрезентације,

 Врши анализу стања шаха уоквиру савеза и доноси одговарајуће предлоге и препоруке,

 Разматра и доноси плани програм припрема репрезентације,

 Утврђује стратегијске планове и циљеве савеза,

 Пружа стручну и друге врсте помоћи клубовима и заинтересованим појединцима

 Ради на афирмацији и пропаганди шаховске игре и тд.

 Члан 27

Селектора репрезентације бира У. О НССС Србије на образложени предлог комисије за шах на период од 4 године са могућношћу реизбора или опозива.

Члан 28.

Селектор је по аутоматизму придружени члан стручног одбора, те своје одлуке усаглашава са прокламованим циљевима одбора.

 Члан 29

Селектор је одговоран комисији за шах и У. О. НСССС. За свој рад подноси извештај комисији за шах, који је саставни део годишњег извештаја о раду комисије за шах.

Члан 30.

НСССС финансира активности репрезентације у складу са финансијским планом.

 **Члан 31**

**Поншање играча, пратилаца, судија и осталих лица на турниру мора бити у складу са важећим правилима и кодексима на турнирима у организацији ФИДЕ и ШСС. Посебан акценат се мора ставити на правило о употреби мобилних телефона, које је додатно пооштрено последњих година. За време трајања партије играч не сме код себе имати мобилни телефон нити било који други електронски уређај, а кршење овог правила подразумева контумацију играча. Пре почетка партије играч може предати потпуно искључен мобилни телефон или електронски уређај судији на чување. Клубови и организације које на својим турнирима не буду поштовали ово правило неће моћи рачунати на подршку НССС у пуном капацитету, то јест неће моћи да буду сврстани у А категорију турнира.**

Члан 32.

 НСССС подржава организацију локалних кампова у организацији клубова и чланица савеза, у техничком, финансијскоми стручном делу. Образложени захтев доставити најкасније до 30. Септембра текуће године за наредну годину.

Члан 33.

Клубови, организације и појединци конкуришу за годишње и јубиларне награде НСССС за развој шаха и спортске културе и доприноса афирмацији НСССС а у складу са финасијским средствима НСССС.

Члан 34.

 Коначну одлуку о финансирању сваке маннифестације, предвиђене овим правилником, доноси УО НСССС- на седници која претходи актуелним манифестацијама.

Члан 35

У случају да организација, клуб или појединац прекрши одредбе овог правилника, дисциплинска комисија у првом степену, a Уо НСССС у другом степену, изриче дисциплинску меру која је коначна сходно правилнику ФИДЕ i дисциплинском правилнику НСССС

Члан 36.

Овај правилник ступа на снагу даном усвајања, а примењиваће се од 15.03.2024г.

УО НСССС

Комисија за шах